Arnold Jung og Erik Pettersen lar seg mer enn gjerne forføre av nyskapende kunst. Det forklarer alle de kunstneriske værelsene i leiligheten på Skillebekk.

Kunstverket på stueveggen heter Discontent og er laget av den norske samtidskunstneren Mattias Faldbakken. Paret satte selv opp tapen og dimensjonerte veggpryden etter rommet. Sofaen Uno er fra Norway Says. Putene er fra Hay. Lampen er kjøpt i en bruktbutikk i Berlin. Sidebordet er fra Bolia. Bordet er designet av Charles Eames.